**До:  
Управителя на Българската народна банка**  
**Г-н Димитър Радев**

**От:  
Асен Василев, народен представител**

**Въпрос**  
(на основание чл. 90, ал. 1 от Конституцията и чл. 93 от Правилника за организацията и дейността на Народното събрание)

Уважаеми г-н Радев,

В официално съобщение от 11 юни 2021 г. Българската народна банка информира, че всички банки в страната са предприели ограничителни мерки спрямо лицата, включени в списъка със санкции на Службата за контрол на чуждестранните активи (OFAC) на Министерството на финансите на САЩ, сред които е и лицето Делян Славчев Пеевски. Цитираните мерки включват блокиране на сметки и карти, налагане на запори и закриване на сметки.

Във връзка с това и предвид публичната информация, че „**Общинска банка АД“ е обслужваща банка на партията „ДПС – Ново начало“ (Централна избирателна комисия (ЦИК)**, удостоверение № В‑336 от 16 август 2024 г., удостоверяващо, че „Общинска банка АД“ обслужва сметка на партия „Движение за права и свободи“, участвала в предизборна коалиция (съответно и на „Ново начало“**)**, на която Делян Пеевски е председател, моля да ми отговорите на следните въпроси:

1. Разполага ли БНБ с информация за **извършени банкови и картови транзакции**, осъществени **от 11 юни 2021 г. до настоящия момент**, които са **свързани с лица от** санкционните списъци на OFAC или юридически лица (в т.ч. партии), управлявани от санкционирани лица или в които санкционирани лица са МОЛ?
2. Има ли данни конкретно за **транзакции, извършени през „Общинска банка АД“** в този период от сметки на лица от санкционните списъци или юридически лица, в това число партии, представлявани от санкционирани лица или в които санкционирани лица са МОЛ?
3. Какви конкретни действия е предприела БНБ за **наблюдение и контрол върху изпълнението на санкционния режим** **от страна на „Общинска банка АД“** и останалите кредитни институции в България?
4. Създава ли работата със санкционирани лица или юридически лица (в т.ч. партии), управлявани от санкционирани лица или в които санкционирани лица са МОЛ допълнителни рискове за банковите институции, които работят с такива лица?

Предвид високия обществен интерес и значението на темата за финансовата стабилност и върховенството на закона, моля за отговор в законоустановения срок.

С уважение,  
**Асен Василев**  
Народен представител